Guy Chantepleure
Guy Chantepleure var pseudonym for den franske forfatter Jeanne-Caroline Violet. Chantepleures forfatterskab strækker sig fra 1895 til 1938, hvor hun skrev Mes souvenirs de Bali. Det romantiske er ofte i centrum, og hun opstiller gerne modsætninger mellem Paris og det provinsielle miljø.
Fra 1912 til 1913 boede hun i Ioannina under den græske belejring af byen i den 2. Balkankrig og beskrev sine oplevelser her i La ville assiègée, Jannina (1913). Da hendes mand senere fik en ny post i Australien, skrev hun Escales océaniennes (1935).
Forfatterskabet består i øvrigt af føljetonromaner og andre romaner som fx Comédie nuptiale (1904 og 1932, dansk Et skinægteskab, 1921), L'Aventure d'Huguette (1904, dansk Huguettes Eventyr, 1921) og Le Secretaire de Claude Chamboche (1904, dansk Claude Chamboches sekretær, 1921).
Enkelte af Guy Chantepleures værker er blevet filmatiseret, således La Passagère i Frankrig i 1949. Den nu forsvundne stumfilm fra 1920, Malencontre, var baseret på romanen af samme navn fra 1910.